PROGRAM KHAS PENGAKUAN SUKARELA 2.0: AMBIL PELUANG LUNAS CUKAI TANPA PENALTI Pelaksanaan Program Khas Pengakuan Sukarela (PKPS) 2.0 memberi peluang kepada pembayar cukai baharu dan sedia ada untuk meningkatkan tahap pematuhan cukai mereka berteraskan konsep A.E.S (Awareness, Education, Services) yang diamalkan di Lembaga Hasil Dalam Negeri Malaysia (HASiL). Program ini merupakan usaha untuk menggalakkan pembayar cukai tampil secara sukarela dan melaporkan pendapatan yang sepatutnya dalam tempoh pelaksanaannya. PKPS yang pertama kali dilaksanakan dibahagikan kepada dua tempoh dengan tawaran kadar penalti yang berbeza iaitu 10% (3 November 2018 hingga 30 Jun 2019) dan 15% (1 Julai 2019 hingga 30 September 2019). Menerusi program tersebut, seramai 286,428 pembayar cukai telah mengambil peluang dengan jumlah cukai RM7.877 bilion berjaya dikutip. Kutipan ini adalah termasuk jumlah cukai, cukai tambahan dan penalti. Bukan itu sahaja, seramai 11,176 pembayar cukai baharu telah mendaftar fail cukai dalam tempoh pelaksanaan PKPS. Kesinambungan daripada kejayaan program ini, pelaksanaan PKPS 2.0 telah diumumkan ke atas pembayar cukai yang layak semasa Pembentangan Bajet 2023 berlangsung pada 24 Februari 2023. Pembayar cukai baharu perlu ambil peluang PKPS 2.0 turut memfokuskan kepada penyertaan pembayar cukai baharu dalam melaporkan pendapatan kepada HASiL. Ini selaras dengan pelaksanaan Nombor Pengenalan Cukai (TIN) mulai tahun 2023 yang mana seramai 7.8 juta individu warganegara dan pemastautin tetap diberikan TIN secara automatik. Jadi, sebagai pembayar cukai baharu yang belum pernah melaporkan pendapatan, ambil peluang untuk menyertai PKPS 2.0. Program ini diharap dapat membantu dan memudahkan pembayar cukai dalam memenuhi tanggungjawab mereka kepada negara. 1
Siapa layak sertai PKPS 2.0? Anda layak menyertai PKPS 2.0 sekiranya mempunyai pelaporan pendapatan yang tidak pernah dilaporkan atau kurang dilaporkan, perbelanjaan atau tuntutan lain yang terlebih tuntut atau tidak dibenarkan, pelepasan atau potongan atau rebat terlebih tuntut dan elaun modal atau insentif yang terlebih tuntut. Bukan itu sahaja, PKPS 2.0 juga layak kepada mereka yang ingin melaporkan pelupusan aset dan ingin membuat penyeteman dokumen atau perjanjian yang tidak disetem dalam tempoh yang dibenarkan. PKPS 2.0 ditawarkan kepada semua kategori pembayar cukai kecuali bagi kategori fail majikan. Sebagai majikan, laksanakan tanggungjawab untuk meremit bayaran Potongan Cukai Bulanan (PCB) pekerja anda mengikut prosedur sedia ada yang sedang berkuat kuasa. Bagaimana taksiran dibuat ke atas pengakuan melibatkan tahun ke belakang? Pembayar cukai baharu yang telah memulakan perniagaan atau mempunyai pendapatan bagi tahun taksiran 2022 dan ke belakang layak menyertai PKPS 2.0. Pembayar cukai sedia ada pula terbahagi kepada dua kategori. Kategori pertama ialah mereka yang pernah melaporkan pendapatan kepada HASiL tetapi tidak mengemukakan Borang Nyata Cukai Pendapatan (BNCP) bagi tahun taksiran 2021 dan ke belakang. Manalaka, bagi 2
kategori kedua ialah mereka yang pernah melaporkan pendapatan kepada HASiL dan mempunyai pendapatan atau pendapatan tambahan yang tidak dilaporkan bagi tahun taksiran 2021 dan ke belakang. Pengakuan juga boleh dibuat bagi mereka yang tidak melaporkan pelupusan aset bagi tahun taksiran 2022 dan ke belakang. Bagi pembayar duti, PKPS 2.0 boleh disertai sekiranya mereka mengemukakan dokumen atau perjanjian yang telah ditandatangani pada atau sebelum 1 Mei 2023 untuk penyeteman mulai 6 Jun 2023 hingga 31 Mei 2024. Perniagaan menerusi fail perkongsian yang ingin membuat pengakuan sukarela perlu mendapat persetujuan daripada semua ahli kongsi. Kadar penalti akan dinikmati oleh setiap ahli kongsi. Semua pengakuan sukarela bagi pendapatan tahun ke belakang akan ditaksir berdasarkan tahun taksiran yang sepatutnya seperti mana diperuntukkan di bawah undang-undang percukaian. Pengakuan sukarela ini juga melibatkan tempoh langkau masa. Bagi Cukai Keuntungan Harta Tanah (CKHT), pengakuan sukarela atas pelaporan pelupusan aset tahun ke belakang akan ditaksir berdasarkan tahun taksiran aset tersebut dilupuskan. Pengakuan diterima secara suci hati dan tiada tindakan audit Pembayar cukai hendaklah memastikan pengakuan sukarela yang dibuat adalah tepat dan teratur. HASiL akan menerima maklumat pengakuan sukarela yang dibuat dalam tempoh PKPS 2.0 dengan suci hati. Tiada tindakan audit atau siasatan akan dilakukan pada masa akan datang. Walau bagaimanapun, sekiranya anda gagal melunaskan bayaran cukai dalam tempoh masa yang ditetapkan, tindakan audit atau siasatan boleh diambil bagi tahun taksiran yang terlibat. 3
Manfaat kepada pembayar cukai Pembayar cukai akan menikmati tawaran penalti atau surcaj pada kadar 0%. Ini bermakna tiada penalti atau surcaj akan dikenakan sekiranya mereka melaporkan pendapatan menerusi program ini. PKPS 2.0 untuk duti setem pula menawarkan pengecualian pengenaan penalti sepenuhnya ke atas mana-mana dokumen atau perjanjian yang telah ditandatangani pada atau sebelum 1 Mei 2023 dan masih belum disetemkan. Permohonan diproses dalam tempoh 14 hari bekerja Permohonan PKPS 2.0 diproses dalam tempoh 14 hari bekerja dari tarikh penerimaan permohonan yang lengkap dan memenuhi syarat kelayakan isu harga pindahan. Bagi kes kecuali bagi kes yang melibatkan melibatkan isu harga pindahan, permohonan diproses dalam tempoh 30 hari bekerja dari tarikh penerimaan permohonan yang lengkap dan memenuhi syarat kelayakan program. Surat penyelesaian PKPS 2.0 akan dikeluarkan bersama-sama notis taksiran / taksiran tambahan bagi pengakuan sukarela yang memenuhi syarat-syarat yang ditetapkan. Sertai PKPS 2.0 secara dalam talian Pengakuan sukarela boleh dibuat mulai sekarang sehingga 31 Mei 2024 menerusi Portal MyTax di mytax.hasil.gov.my. Kemukakan Borang Nyata Cukai Pendapatan bagi tahun-tahun taksiran yang terlibat bagi pembayar cukai yang pertama kali melaporkan pendapatan. Jika anda telah melaporkan pendapatan dan terdapat pendapatan tambahan untuk dilaporkan, gunakan Borang Pelaporan Pertambahan Pendapatan PKPS 2.0 dan pengiraan cukai. Pengiraan cukai hanya perlu dikemukakan oleh pembayar cukai kategori fail syarikat, perniagaan dan perkongsian. Gunakan e-Filing atau e-CKHT bagi pengemukaan Borang Nyata Cukai Pendapatan (BNCP) / Borang Nyata Cukai Keuntungan Harta Tanah 4
(BNCKHT) yang telah tersedia dan boleh diakses secara dalam talian mengikut tahun taksiran. BNCP yang sudah tidak boleh diakses secara dalam talian perlu dikemukakan secara manual ke Pejabat LHDNM yang mengendalikan fail pembayar cukai atau ke Pejabat LHDNM berhampiran. BNCP manual boleh dimuat turun dan dicetak dari Portal Rasmi LHDNM. Borang Pengakuan Sukarela Bagi Kes Harga Pindahan juga boleh dimuat turun dari Portal Rasmi LHDNM. Borang yang telah lengkap diisi berserta lampiran yang mengendalikan fail pembayar cukai atau ke Pejabat LHDNM yang berhampiran. perlu dikemukakan kepada Pejabat LHDNM Bagi pembayar duti, dokumen/ perjanjian perlu dikemukakan melalui Stamp Assessment and Payment System (STAMPS) untuk proses penyeteman. 5
Bayaran cukai dalam tempoh 30 hari dari tarikh notis Bayaran cukai boleh dibuat secara sekali gus dalam tempoh 30 hari dari tarikh notis atau secara ansuran berdasarkan aturan bayaran ansuran yang dipersetujui sehingga 31 Mei 2024 tanpa perlu mengemukakan dokumen sokongan. Permohonan aturan bayaran ansuran perlu dikemukakan melalui Pautan PKPS 2.0 di Portal Rasmi LHDNM atau MyTax dengan menggunakan Borang Permohonan Bayaran Ansuran PKPS 2.0. Sekiranya pembayar cukai gagal menjelaskan baki cukai pada akhir tempoh yang ditetapkan, kenaikan cukai akan dikenakan berdasarkan peruntukan undang-undang yang berkuat kuasa. Anda mungkin dikenakan tindakan undang-undang dan boleh diaudit di masa hadapan jika tunggakan cukai tidak dibayar dalam tempoh ditetapkan. Jadi, rebut tawaran sekarang dengan memohon bayaran ansuran sehingga 31 Mei 2024 bagi mengurangkan komitmen bayaran ansuran setiap bulan. Pendapatan diterima atau disimpan di luar negara tertakluk cukai Pendapatan diperoleh atau terbit dari Malaysia walaupun disimpan dalam akaun bank di luar negara masih tertakluk kepada cukai pendapatan di Malaysia. Sekiranya pendapatan tersebut masih belum dilaporkan, tersebut laporkannya menerusi PKPS 2.0. Laporkan pendapatan berdasarkan tahun taksiran ianya diperoleh dan tertakluk kepada syarat- syarat yang ditetapkan. Mulai 1 Januari 2022, pendapatan luar negara yang diterima di Malaysia oleh pemastautin adalah tertakluk kepada pengenaan cukai pendapatan di Malaysia. Walau bagaimanapun terdapat pengecualian cukai diberikan berhubung pendapatan luar negara yang diterima di Malaysia oleh pemastautin yang tertakluk kepada syarat-syarat tertentu. Maklumat lanjut boleh dirujuk di Garis Panduan Layanan Cukai Berhubung Pendapatan Yang Diterima Dari Luar Negara (Pindaan) bertarikh 29 Disember 2022 di Portal Rasmi HASiL. 6
Ingin tahu lebih lanjut tentang PKPS 2.0? Pertanyaan berkaitan PKPS 2.0 boleh dibuat secara dalam talian menerusi HASiL Live Chat di Portal Rasmi HASiL atau menghubungi Hasil Care Line di talian 03-89111000/ 603-89111100 (luar negara). Anda juga boleh terus ke Kaunter perkhidmatan HASiL yang berhampiran. Cara mudah dan cepat untuk mendapatkan maklum balas berkaitan PKPS 2.0 adalah menggunakan HASiL Live Chat. Sertai PKPS 2.0 sekarang! Rebut tawaran lunas cukai tanpa penalti. Sertai PKPS 2.0 sekarang sehingga 31 Mei 2024 menerusi Portal MyTax di mytax.hasil.gov.my atau melalui pautan PKPS 2.0 di Terima kasih kerana sumbangan anda sebagai pembayar cukai menjamin kesejahteraan rakyat dan kemakmuran Malaysia. Disediakan oleh: Seksyen Penerbitan dan Publisiti | Bahagian Perhubungan Awam dan Multimedia Jabatan Khidmat Korporat Lembaga Hasil Dalam Negeri Malaysia 7